Α.Ο. Τερψιθέα Γλυφάδας

Ο Αθλητικός Όμιλος Τερψιθέα Γλυφάδας είναι ελληνικό αθλητικό σωματείο που δραστηριοποιείται στην περιοχή της Τερψιθέας στη Γλυφάδα της Αθήνας. Επίσημο έτος ίδρυσής του είναι το 1958 και χρώματα του το μπλε και το λευκό.«Τερψιθέα Γλυφάδας» , πληροφορίες στον ιστότοπο Erasitexniko-podosfairo.gr. Ο σύλλογος διατηρεί τμήματα ποδοσφαίρου, καλαθοσφαίρισης και αντισφαίρισης.«Αρχείο-Ιστορία», φωτογραφικό αρχείο στον επίσημο ιστότοπο του συλλόγου.

 Τμήμα ποδοσφαίρου ανδρών 

 Ιστορικό 
μικρογραφία|140px|αριστερά|Παλαιότερη εκδοχή του εμβλήματος.
Το τμήμα ποδοσφαίρου του συλλόγου μετρά μισό αιώνα ιστορίας με την ίδρυση του να λαμβάνει χώρα το 1958.«Η ομάδα της Τερψιθέας στο Protasov club», άρθρο στον ιστότοπο Mundialito.gr Το παλαιότερο όνομά του ήταν «Αθλητική Ένωση Τερψιθέας.

Από την ίδρυσή του ως το 2002 ο σύλλογος διαγωνιζόταν στα πρωταθλήματα της Ε.Π.Σ. Αθηνών. Κατά την περίοδο 1965-66 απονεμήθηκε στην ομάδα το Κύπελλο Ήθους της Ε.Π.Σ.Α. Τον Απρίλιο του 2002 με ευρεία νίκη επί της ομάδας του Αττάλου (3-0) εξασφάλισε την άνοδό του στη Δ' Εθνική Κατηγορία. Με το πέρας της χρονιάς στέφθηκε πρωταθλητής της Α' Κατηγορίας Ανδρών.

Ιδιαίτερα αξιόλογη υπήρξε η περίοδος 2003-04 οπότε και τερμάτισε στην 3η θέση με 51 βαθμούς, δύο λιγότερους από τη 2η Αθηναΐδα Κυψέλης, θέση που υπό προϋποθέσεις οδηγούσε στη Γ' Εθνική.Αθλητική Φωνή, 17 Μαΐου 2004, σ.31 Στη Δ΄ Εθνική παρέμεινε για 5 συνολικά περιόδους, ως το 2007 και από τότε αγωνίζεται στο πρωτάθλημα της ΕΠΣ Αθηνών.

 Αξιομνημόνευτοι ποδοσφαιριστές 
Στην Τερψιθέα αναδείχθηκε ο διεθνής αμυντικός Γιώργος Τζαβέλας, στην ομάδα της οποίας έπαιζε από την ηλικία των 16 ετών μέχρι την περίοδο 2005-06 στη Δ' Εθνική. Τη χρονιά αυτή, 18χρονος τότε, κλήθηκε στην Εθνική Ελπίδων και στο τέλος της χρονιάς πήρε μεταγραφή στην Κέρκυρα, ομάδα Α΄ Εθνικής. Αργότερα αγωνίστηκε στον Πανιώνιο, από όπου πήρε μεταγραφή για την ομάδα της Μπουντεσλίγκα, Άιντραχτ Φραγκφούρτης.«Ο Γιώργος είναι πονηρός!», άρθρο στον ιστότοπο Gazzetta.gr, 18 Ιουνίου 2012.

 Άνοδος στην Α' κατηγορία  
Μετά από 8 χρόνια στην Β 'κατηγορία της Ε.Π.Σ.Α ο σύλλογος επανήλθε στην μεγάλη κατηγορία του Αθηναϊκού ποδοσφαίρου τερματίζοντας στη δεύτερη θέση του 3ου ομίλου της Β' κατηγορίας και μέσω του αγώνα μπαράζ στο στάδιο της Γλυφάδας (21-05-2017) με αντίπαλο τον Π.Ο. Αγίου Θωμά παρουσία πολλών φιλάθλων της ομάδας κατάφερε με το τελικό σκορ 1-1 να πανηγυρίσει την άνοδο.

Την επόμενη χρονιά όμως η Τερψιθέα τερματίζει 14η στον 1ο όμιλο της πρώτης κατηγορίας για έναν πόντο απο τη Δόξα Βύρωνος και υποβιβάζεται πάλι στη Β' κατηγορία.Υποβιβασμός για Τερψιθέα, stoplekto.gr

7 χρόνια αργότερα, τη σεζόν 2024-25 βρέθηκε στην 3η θέση κατά την κανονική διάρκεια, η οποία κατά την προκήρυξη οδηγεί σε μπαράζ για την Α' κατηγορίαΒ' ΕΠΣΑ: Τι ισχύει για τα πλέι οφ ανόδου, soccerlive.gr στα οποία βγήκε δεύτερη από τις τρεις ομάδες, κερδίζοντας την άνοδο.Γιορτάζουν στην Τερψιθέα την επιστροφή στην Α' ΕΠΣΑ (0-0 με τον ΓΣ Αργυρούπολης), soccerlive.gr

 Έδρα 
Φυσική έδρα του συλλόγου είναι το Γήπεδο Τερψιθέας με πλαστικό χόρτο, χωρητικότητας 500 θεατών.
Όταν γίνονται έργα στο γήπεδο της Τερψιθέας, η ομάδα παίζει στο γήπεδο της Γλυφάδας.

 Τμήμα καλαθοσφαίρισης ανδρών  
 Ιστορική αναδρομή 
Το ανδρικό τμήμα καλαθοσφαίρισης του συλλόγου λαμβάνει μέρος στα Πρωταθλήματα που διοργανώνει η Ε.Σ.ΚΑ.Ν.Α.

Κατά την αγωνιστική περίοδο 2011-12 αγωνίστηκε στην Γ' Κατηγορία Ανδρών ολοκληρώνοντας τις αγωνιστικές του υποχρεώσεις στην 5η θέση του βαθμολογικού πίνακα.«Αποτελέσματα 2011-12» , επίσημος ιστότοπος Ε.Σ.ΚΑ.Ν.Α. Την επόμενη χρονιά, 2012-13, κατέκτησε το Πρωτάθλημα της ίδιας κατηγορίας, λαμβάνοντας το δικαίωμα ανόδου στην αμέσως ανώτερη.«Γ' Ανδρών: 26η Αγωνιστική», άρθρο στον επίσημο ιστότοπο της Ε.Σ.ΚΑ.Ν.Α., 27 Απριλίου 2013.«Γ' Ανδρών: Πρωταθλήτρια και τυπικά η Τερψιθέα Γλυφάδας» , άρθρο στον ιστότοπο SuperBasket.gr, 13 Απριλίου 2013.

Κατά την αγωνιστική περίοδο, 2013-14, ο Α.Ο. Τερψιθέα Γλυφάδας διαγωνίστηκε στο Πρωτάθλημα Β' Κατηγορίας Ανδρών που διοργανώνει η Ε.Σ.ΚΑ.Ν.Α.

Στο Κύπελλο Ανδρών της ίδιας Ένωσης γνώρισε την ήττα στην 2η Φάση από τον Προφήτη Ηλία με σκορ 42-46, με αποτέλεσμα να αποκλειστεί από τη συνέχεια της διοργάνωσης.«ΚΥΠΕΛΛΟ ΑΝΔΡΩΝ: Τα αποτελέσματα της 1ης και 2ης φάσης. Όλες οι επόμενες αναμετρήσεις (2ης κ 3ης φάσης)», άρθρο στον επίσημο ιστότοπο της Ε.Σ.ΚΑ.Ν.Α., 21 Σεπτεμβρίου 2013.

 Τμήμα καλαθοσφαίρισης γυναικών 

Το τμήμα γυναικείας καλαθοσφαίρισης του συλλόγου της Τερψιθέας επαναδραστηριοποιήθηκε το Μάιο του 2006 με πρωτοβουλία του προπονητή Στέφανου Παπασπυριδάκου.«Τερψιθεές!» , άρθρο στον ιστότοπο CobraSports.gr, 5 Ιουνίου 2012.«Οι αμαζόνες της Γλυφάδας», άρθρο στον ιστότοπο VimaOnline.gr, 27 Οκτωβρίου 2011. Το τμήμα προϋπήρχε με κάποια μορφή, ωστόσο η λειτουργία του είχε διακοπεί λόγω απουσίας ενδιαφέροντος. Πραγματοποίησε τα πρώτα του βήματα στα τοπικά Πρωταθλήματα που διοργανώνει η Ε.Σ.ΚΑ. Νότιας Αττικής. Έδρα της ομάδας είναι το Εθνικό Αθλητικό Κέντρο Γλυφάδας «Μάκης Λιούγκας», χωρητικότητας 3.232 θεατών.Εθνικό Αθλητικό Κέντρο Γλυφάδας «Μάκης Λιούγκας», πληροφορίες στον ιστότοπο Stadia.gr.

Η κατάκτηση του τοπικού Πρωταθλήματος την αγωνιστική περίοδο 2009-10, έδωσε στο σύλλογο την ευκαιρία της απευθείας ανόδου του στα πανελλαδικά πρωταθλήματα.«Ένωση Σωματείων Καλαθοσφαίρισης Νότιας Αττικής», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Στην Α2 Γυναικών η Τερψιθέα», άρθρο στον ιστότοπο Gazzetta.gr, 22 Μαΐου 2010. Μετά από δύο χρόνια πραγματοποίησε την πρώτη του παρουσία στην Α1 Εθνική Κατηγορία,«Στην Α1 η Τερψιθέα!», άρθρο στον ιστότοπο WePlayBall.gr, 14 Μαΐου 2012.«Ανέβηκε στην Α1 η Τερψιθέα!», άρθρο στον ιστότοπο OnSports.gr, 13 Μαίου 2012. ενώ έχει λάβει μέρος και σε Final-4 του Κυπέλλου Ελλάδος.«Τρίτος ο Πρωτέας» , άρθρο στον ιστότοπο Sport24.gr, 15 Μαρτίου 2015.

 Παραπομπές 

 Εξωτερικοί σύνδεσμοι 

 Α.Ο. Τερψιθέα Γλυφάδας, επίσημος ιστότοπος του συλλόγου.
 Α.Ο. Τερψιθέα Γλυφάδας, ανενεργό επίσημο ιστολόγιο του συλλόγου.
 Ε.Α.Κ. Γλυφάδας, πληροφορίες στον ιστότοπο Stadia.gr.

*
Κατηγορία:Αθλητικοί σύλλογοι Αθήνας
Κατηγορία:Ποδοσφαιρικές ομάδες Ελλάδας
Κατηγορία:Ελληνικοί σύλλογοι καλαθοσφαίρισης
Κατηγορία:Ελληνικοί σύλλογοι αντισφαίρισης
Τερψιθεα Γλυφαδας Ανδρων
Κατηγορία:Ιδρύσεις αθλητικών συλλόγων το 1958
Κατηγορία:Ιδρύσεις ποδοσφαιρικών ομάδων το 1958
Κατηγορία:Ιδρύσεις ομάδων καλαθοσφαίρισης σε άγνωστο έτος